



ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ 14.5.2025**

**ΔΕΛΤΙΟ ΤΥΠΟΥ**

**Δωρεάν μέτρηση οστικής πυκνότητας**

*Η οστεοπόρωση είναι μια χρόνια πάθηση του μεταβολισμού των οστών. Η κληρονομική προδιάθεση, η ηλικία, το κάπνισμα, η ελλιπής σωματική άσκηση, η κακή διατροφή, οι ορμονικές αλλαγές αποτελούν παράγοντες κινδύνου για την εκδήλωση της νόσου. Η έγκαιρη διάγνωση διασφαλίζει την καλύτερη αντιμετώπισή της.*

Το ΚΕΠ Υγείας του Δήμου Αγίας Βαρβάρας σε συνεργασία με το Ελληνικό Διαδημοτικό Δίκτυο Υγιών Πόλεων, στο πλαίσιο της πρόληψης της οστεοπόρωσης, διοργανώνει **δωρεάν μέτρηση οστικής πυκνότητας.**

**Η μέτρηση** γίνεται με φορητή συσκευή μέτρησης οστικής πυκνότητας με τη χρήση υπερήχων στο οστό της πτέρνας, η οποία παρέχει ακριβή ποσοτικό προσδιορισμό της κατάστασης του οστού.

Το πρόγραμμα απευθύνεται σε όλους τους κατοίκους και δημότες μας, ανεξαρτήτως φύλου.

**Συστήνεται ειδικά σε:**

* γυναίκες που έχουν μπει στην εμμηνόπαυση
* γυναίκες μικρότερης ηλικίας, εφόσον έχουν κάνει ολική υστερεκτομή.
* άτομα που κάνουν χρόνια χρήση κορτιζόνης
* άτομα με προβλήματα θυρεοειδούς αδένα, και
* σε άτομα με βεβαρημένο οικογενειακό ιστορικό Οστεοπόρωσης

Η εξέταση πρόκειται να πραγματοποιηθεί από τη **Δευτέρα 19 Μαΐου έως και την Παρασκευή 23 Μαΐου 2025**, στο ΚΕΠ Υγείας του δήμου μας, Ηρακλείου 20, Πλατεία Μακρυγιάννη, ώρες 9 το πρωί έως 2 το μεσημέρι, τηρουμένων όλων των υγειονομικών πρωτοκόλλων για την προστασία της δημόσιας υγείας.

Για πληροφορίες και **ραντεβού** οι ενδιαφερόμενοι μπορούν να επικοινωνήσουν με το ΚΕΠ Υγείας του δήμου μας, στο τηλέφωνο: 210 5690436, ώρες 9.00 – 15.00. Αρμόδιο πρόσωπο Δημήτρης Ανδρούτσος, Επισκέπτης υγείας.